Oskar Poopuu

Oskar Poopuu (ka Oscar Poopu; 7. november 1890 – 13. oktoober 1964) oli eesti fotograaf, kes tegutses Saaremaal Kihelkonnal ja Lümandal.

 Elulugu 
Oskar Poopuu sündis Lümanda vallas Koovi külas Viigipõllu vabadikukohalEELK Kihelkonna kogudus; Personaalraamat (Lümanda, Atla, Karala, Pilguse, Kotlandi, Lahetaguse, Koimla, Kuumi) 1889-1940 – Eesti Rahvusarhiiv, EAA.3134.1.63. 21. jaanuaril 1912 abiellus ta Sinaida Ilvestiga (sündinud 1894)EAÕK Tiirimetsa kogudus; Meetrikaraamat 1908-1917 – Eesti Rahvusarhiiv, EAA.1981.1.27 ja kolis Kihelkonnale. Esimese maailmasõja ajal mobiliseeriti Poopuu tsaariarmeesse, kus ta olevat sattunud Petrogradi ja võeti tööle Carl Oswald Bulla ateljeesse. 1947. aastal abiellus Poopuu Lümanda lähedal Mõisakülas Lõukapõllu talus elanud Alma Pajoga (1906–1964) ja kolis tema koju elama. Oskar Poopuu on maetud Kihelkonna kalmistule.

 Tegevus fotograafina 
Hiljemalt 1918. aastal oli Poopuu tagasi Kihelkonnal, kuhu ta ehitas fotoateljeega varustatud maja. Ta käis ka väljakutsetel Kihelkonna ja Lümanda vallas, kasutades kolmerattalist mootorratast. Pildistamas käis ta ka Vilsandi saarel. 1929. aastast on teada, et Poopuul oli lisaks Kihelkonnale ateljee ka Kuressaares aadressil Pargi 3. Lisaks olevat ta lühikest aega tegutsenud Aleksander Järve majas pankrotistunud Julius Mändmetsa ateljees. Kihelkonnal töötas ta umbes 1947. aastani. Hiljem töötas ta Saare Teeninduskombinaadi fotograafina Sõmeral.

 Viited 

Kategooria:Eesti fotograafid
Kategooria:Saaremaa inimesed
Kategooria:Sündinud 1890
Kategooria:Surnud 1964